भरतपुर। अल्पसंख्यक मामलात विभाग से अनुबंधित जवाहर नगर के जय साईं नाथ निजी गर्ल्स हॉस्टल के बाथरूमों में शुक्रवार को सीसीटीवी कैमरे लगे मिले। कलेक्टर नीरज के.पवन के नेतृत्व में प्रशासनिक अधिकारियों ने शाम करीब छह बजे यहां छापा मारा था। इस दौरान एक के बाद एक सात कैमरे लगे मिले। सभी कैमरे घूमने वाले थे।
दो कैमरे गेट पर, एक रसोई, एक डिनर रूम के अलावा प्रथम, द्वितीय व तृतीय तल पर बने बाथरूमों में एक-एक कैमरा लगाया हुआ था। जिला प्रशासन ने हॉस्टल को कब्जे में लेकर लैपटॉप व रिकॉर्ड जब्त किया है। मथुरा गेट थाना पुलिस को मामला दर्ज करने के निर्देश दिए गए हैं। सृजन संस्थान ने इस हॉस्टल के लिए इसी साल 16 जनवरी को अल्प संख्यक मामलात निदेशालय से एमओयू किया था।
जिला अल्पसंख्यक अधिकारी प्रेमसिंह कुंतल ने बताया कि सृजन संस्थान ने जय साईंनाथ गर्ल्स हॉस्टल को 23 हजार रुपये प्रति माह पर किराए पर लिया। तीन हजार रुपये प्रति माह वार्डन के. शालू को मिलते हैं। कुंतल ने बताया कि हॉस्टल का जनवरी माह में निरीक्षण किया गया था, तब कैमरे नहीं थे।
शुरू में तीस छात्राएं थीं। ये छात्राएं मई में चली गईं। इसके बाद पटवारी व टीचर भर्ती की परीक्षा तैयारी के लिए 15 छात्राओं का पंजीयन हुआ, जिसमें से 11 छात्राएं वर्तमान में मौजूद हैं। विभाग की ओर से एक छात्रा के 1120 रुपये प्रतिमाह दिया जाता है।
आगे की स्लाइड्स में जानें जब लड़कियों को पता चला तो क्या हुआ उनका हाल
hin_Deva hin_Deva hin_Deva hin_Deva hin_Deva